CELEX: 62016TN0799
Language: bg
Date: 2016-11-16 00:00:00
Title: Дело T-799/16: Жалба, подадена на 16 ноември 2016 г. — Xiaomi/EUIPO — Dudingen Develops („MI“)

23.1.2017   
            
            
               BG
            
            
               Официален вестник на Европейския съюз
            
            
               C 22/43
            
         Жалба, подадена на 16 ноември 2016 г. — Xiaomi/EUIPO — Dudingen Develops („MI“)
   (Дело T-799/16)
   (2017/C 022/59)
   Език на жалбата: английски
   
      Страни
   
   
      Жалбоподател: Xiaomi, Inc. (Пекин, Китай) (представители: T. Raab и C. Tenkhoff, lawyers)
   
      Ответник: Служба на Европейския съюз за интелектуална собственост (EUIPO)
   
      Друга страна в производството пред апелативния състав: Dudingen Develops, SL (Нумансия де ла Сагра, Испания)
   
      Данни за производството пред EUIPO
   
   
      Заявител: жалбоподателят
   
      Спорна марка: фигуративна марка „MI“ — заявка за регистрация марка на Европейския съюз № 13 498 423
   
      Производство пред EUIPO: производство по възражение
   
      Обжалвано решение: решение на четвърти апелативен състав на EUIPO от 5 септември 2016 г. по преписка R 337/2016-4
   
      Искания
   
   Жалбоподателят иска от Общия съд:
   
               —
            
            
               да отмени обжалваното решение в частта, в която се приема, че не е налице вероятност от объркване по отношение на:
               
                           —
                        
                        
                           „Електрически кабели; обвивки за електрически кабели; профили за скриване на кабели [електрически изолационни тръби]; връзки за удължаване на електрически линии; емайлирани електрически проводници; кабелни локатори; кабели за адаптери (електрически -); изолирани електрически проводници; съпротивителни проводници; жици за термодвойки; метални кабели [електрически]; кабелни конектори; измервателни кабели; съединителни кабели; канали за електрически кабели; кабелни сплайсери за електрически кабели; монтажни кабели [електрически]; изолационни тръби за електрически кабели; канали за кабели (електрически -); кутии за кабели (електрически); кабелни връзки за електрически кабели; съединители за проводници [електричество]; топлоустойчиви електрически проводници; съединителни блокове [електрически кабели]; каски за употреба при спорт; накрайници за идентифициране на електрически кабели; съединители на електрически кабели; маркери за електрокабели; минерално изолирани електрически кабели; „мъжки“ конектори за електрически кабели; гъвкави обвивки за електрически кабели; електропроводи (материали за -) [проводници, кабели]; съединителни муфи за електрически кабели; съединителни кутии за електрически жици; свързващи кутии за кабелни свръзки; апарати, инструменти и кабели за електричество; адаптори за енергия; щепсели за адаптори; съединители за адаптери (електрически -); адаптери за свързване на телефони към помощни средства за чуване; пътнически адаптори за електрически контакти“ от клас 9 и
                        
                     
                           —
                        
                        
                           „раници; малки раници; чанти за алпинисти“ от клас 18;
                        
                     
         
               —
            
            
               да осъди EUIPO и другата страна в производството пред апелативния състав да заплати съдебните разноски.
            
         
      Изложено основание
   
   
               —
            
            
               Нарушение на член 8, параграф 1, буква б) от Регламент № 207/2009.